CELEX: C2005/082/29
Language: el
Date: 2005-04-02 00:00:00
Title: Υπόθεση C-38/05: Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε την 1η Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/14
            
         Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε την 1η Φεβρουαρίου 2005
   (Υπόθεση C-38/05)
   (2005/C 82/29)
   Γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Barry Doherty, με τόπο επιδόσεων στο Λουξεμβούργο, άσκησε την 1η Φεβρουαρίου 2005 προσφυγή ενώπιον του Δικαστηρίου των Ευρωπαϊκών Κοινοτήτων κατά της Γαλλικής Δημοκρατίας.
   Η Επιτροπή ζητεί από το Δικαστήριο:
   
               —
            
            
               Να αναγνωριστεί ότι η Ιρλανδία, παραλείποντας να κοινοποιήσει τα δεδομένα για τα έτη 1999 και 2000 που επιβάλλουν οι διατάξεις των άρθρων 15, παράγραφος 4, 18 παράγραφος 1, 19i πρώτο και τρίτο εδάφιο του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), παρέβη τις υποχρεώσεις που υπέχει από τις ανωτέρω διατάξεις· και
            
         
               —
            
            
               Να καταδικάσει την Ιρλανδία στα δικαστικά έξοδα.
            
         Ισχυρισμοί και κύρια επιχειρήματα:
   Τα άρθρα 15, παράγραφος 4, 18 παράγραφος 1 και 19i του κανονισμού 2847/93 επιβάλλουν στα κράτη μέλη να διαβιβάσουν ηλεκτρονικώς ορισμένα στοιχεία εντός συγκεκριμένης προθεσμίας. Είναι βασικό για την Επιτροπή να διαθέτει τα δεδομένα αυτά προκειμένου να διαχειριστεί και να εξελίξει την κοινή αλιευτική πολιτική, ιδίως όσον αφορά τη διατήρηση, διαχείριση και εκμετάλλευση των ζώντων θαλασσίων υδροβίων πόρων.
   Η Ιρλανδία δεν κοινοποίησε τα απαιτούμενα από τις ανωτέρω διατάξεις δεδομένα και παρέβη έτσι τις υποχρεώσεις της για τα έτη 1999 και 2000.
   
      (1)  ΕΕ L 261, 20.10.1993, σ. 1